Trinidad Endaya

Si Trinidad Panganiban Leviste-Endaya ay ang kauna-unahang lokal na ehekutibong pinunong babae ng Pilipinas nang mahalal siyang alkalde ng Malvar, Batangas noong 1940.

Personal na buhay
Ipinanganak si Trinidad Panganiban Leviste  noong Mayo 15, 1910 sa Malvar, Batangas. Ang kanyang mga magulang ay sina Julio Leviste at Rufina Panganiban. Ang kanyang ama na si Julio Leviste ay naging alkalde ng Malvar, Batangas mula 1926 hanggang 1928 samantalang naging gobernador naman ang kanyang kapatid na si Feliciano Leviste at naging alkalde ang kanya pang isang kapatid na si Benito Leviste.

Si Trinidad Leviste ay nakatapos ng kursong Komersiyo at Edukasyon.

Ikinasal si Trinidad Leviste kay Eustacio Endaya.  

Bilang alkalde
Tumakbo at nanalo bilang alkalde ng Malvar, Batangas si Trinidad Leviste noong 1940. Siya ang unang babaeng alkalde ng Malvar, Batangas at sa buong Pilipinas.

Adbokasiya at bilang pagkilala

Bilang parangal ay ipinangalan kay Trinidad Leviste-Endaya ang isang kalye sa Malvar, Batangas noong Enero 31, 2022.

Pinasinayaan ang Dr. Eustacio Endaya and Trinidad Leviste-Endaya Scholarship Programs sa FAITH Colleges noong Marso 9, 2020. 

Mga sanggunian

Kaurian:Mga Pilipino
Kategorya:Kababaihan sa Pilipinas
Kategorya:Kababaihang politiko sa Pilipinas